Diari Oficial de la Generalitat Valenciana


Sumari del DOGV 9475, del 22-11-2022 (2022/10703)

RESOLUCIÓ de 18 de novembre de 2022, de la presidenta de l'Institut Valencià de Cultura, per la qual s'acorda ampliar el termini de justificació de diferents subvencions del sector audiovisual gestionades per l'Institut Valencià de Cultura.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10104


Data del document
:   18-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de novembre de 2022, de la presidenta de l'Institut Valencià de Cultura, per la qual s'acorda ampliar el termini de justificació de diferents subvencions del sector audiovisual gestionades per l'Institut Valencià de Cultura. [2022/10203]  
Antecedents de fet  
Primer. Mitjançant l'Ordre 48/2022, de 28 de juliol, de la Conselleria d'Educació, Cultura i Esport, s'aproven les bases reguladores i la convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022.  
El punt vint-i-dos d'aquesta ordre estableix com a termini per a la presentació de la documentació justificativa la següent: «El termini per a presentar la justificació de la subvenció en els termes descrits en els apartats anteriors finalitzarà el dia 30 de novembre de 2022»  
  
Segon. Mitjançant l'Ordre 54/2022, de 20 de setembre, de la Conselleria d'Educació, Cultura i Esport, s'aproven les bases reguladores per a la concessió de les subvencions a escriptura de guió i desenvolupament i preparació de projectes d'obres audiovisuals de l'Institut Valencià de Cultura, i s'efectua la convocatòria d'ajudes a escriptura de guió i desenvolupament i preparació de projectes d'obres audiovisuals per a 2022 i 2023.  
El punt dèsset d'aquesta ordre estableix: «3. La justificació en el cas d'escriptura de guió: a) Primera anualitat (fins al 30.11.2022)» «4. La justificació en el cas de desenvolupament de projecte: a) Primera anualitat (fins al 30.11.2022)»  
Tercer. Mitjançant l'Ordre 57/2022, de 26 de setembre, de la Conselleria d'Educació, Cultura i Esport, s'aproven les bases reguladores i s'efectua la convocatòria per a la concessió de les subvencions per als exercicis 2022, 2023 i 2024 d'ajudes a la producció d'obres audiovisuals.  
El punt setze.21 d'aquesta ordre estableix: «Les empreses beneficiàries de les ajudes de caràcter plurianual previstes en aquesta ordre hauran de: a) Fins al 30 de novembre de 2022, justificar les despeses realitzades?»  
  
Fonaments de dret  
D'acord amb les característiques de les activitats a què es destinen aquestes ajudes és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma escaient.  
D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, aquesta ampliació de terminis no està expressament prohibida en les bases reguladores, es realitza abans de finalitzar el termini de justificació i amb això no es perjudiquen drets de tercers.  
Per tant, de conformitat amb l'article 160.4.b, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, com també d'acord amb l'article 2, punt 2, lletra l i l'article 4, punt 2, lletra j del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer  
Ampliar, fins al dia 20 de desembre de 2022, el termini de justificació per a les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022 indicat en la base vint-i-dosena (DOGV 9417, d'01.09.2022).  
Segon  
Ampliar, fins al dia 28 de desembre de 2022, el termini establit per a la primera anualitat de les subvencions a escriptura de guió i desenvolupament i preparació de projectes d'obres audiovisuals de l'Institut Valencià de Cultura, per a 2022 i 2023 indicat en la base dessetena (DOGV 9436, 27.09.2022).  
  
Tercer  
Ampliar, fins al dia 28 de desembre de 2022, el termini establit per a la primera anualitat de les subvenciones per als exercicis 2022, 2023 i 2024, d'ajudes a la producció d'obres audiovisuals indicat en la base setzena (DOGV 9439, 30.09.2022)  
  
Quart  
Publicar aquesta resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. Aquesta resolució produirà efecte a partir del mateix dia de la publicació en el Diari Oficial de la Generalitat Valenciana.  
  
Contra aquest acord no es pot interposar cap recurs, sense perjudici del que siga procedent contra la resolució que pose fi al procediment.  
  
València, 18 de novembre de 2022.- La presidenta de l'Institut Valencià de Cultura: Raquel Tamarit Iranzo.